CELEX: 62007CA0518
Language: hu
Date: 2010-03-09 00:00:00
Title: C-518/07. sz. ügy: A Bíróság (nagytanács) 2010. március 9-i ítélete — Európai Bizottság kontra Németországi Szövetségi Köztársaság (Tagállami kötelezettségszegés — 95/46/EK irányelv — A személyes adatok feldolgozása vonatkozásában az egyének védelme és ezen adatok szabad áramlása — A 28. cikk (1) bekezdése — Nemzeti felügyeleti hatóságok — Függetlenség — E hatóságok felett gyakorolt közigazgatási felügyelet)

1.5.2010   
            
            
               HU
            
            
               Az Európai Unió Hivatalos Lapja
            
            
               C 113/3
            
         A Bíróság (nagytanács) 2010. március 9-i ítélete — Európai Bizottság kontra Németországi Szövetségi Köztársaság
   (C-518/07. sz. ügy) (1)
   
   (Tagállami kötelezettségszegés - 95/46/EK irányelv - A személyes adatok feldolgozása vonatkozásában az egyének védelme és ezen adatok szabad áramlása - A 28. cikk (1) bekezdése - Nemzeti felügyeleti hatóságok - Függetlenség - E hatóságok felett gyakorolt közigazgatási felügyelet)
   2010/C 113/04
   Az eljárás nyelve: német
   
      Felek
   
   
      Felperes: Európai Bizottság (képviselők: C. Docksey, C. Ladenburger és H. Krämer, meghatalmazhottak)
   
      Alperes: Németországi Szövetségi Köztársaság (képviselők: M. Lumma és J. Möller, meghatalmazottak)
   
      A felperest támogató beavatkozó: az európai adatvédelmi biztos (képviselő: H. Hijmans és A. Scirocco, meghatalmazottak)
   
      Tárgy
   
   Tagállami kötelezettségszegés — A személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelv (HL L 281., 31. o.; magyar nyelvű különkiadás 13. fejezet, 15. kötet, 355. o.) 28. cikke (1) bekezdése második mondatának megsértése — A tagállamokat terhelő, annak biztosítására irányuló kötelezettség, hogy a személyes adatok feldolgozását felügyelő nemzeti hatóságok „teljes függetlenséggel” láthassák el feladatukat — A személyes adatok feldolgozását a magánfelhasználás terén felügyelő tartományi hatóságok állami felügyelet alá vonása.
   
      Rendelkező rész
   
   
               1.
            
            
               A Németországi Szövetségi Köztársaság — mivel a személyes adatoknak a nem állami szervek és a piaci versenyben részt vevő közjogi vállalkozások (öffentlich-rechtliche Wettbewerbsunternehmen) általi feldolgozását felügyelő hatóságokat egyes tartományokban állami felügyelet alá vonta, és ezáltal e hatóságok „teljes függetlensége” biztosításának kötelezettségét helytelenül ültette át — nem teljesítette a személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelv 28. cikke (1) bekezdésének második albekezdéséből eredő kötelezettségeit.
            
         
               2.
            
            
               A Bíróság a Németországi Szövetségi Köztársaságot kötelezi az Európai Bizottságnál felmerült költségek viselésére.
            
         
               3.
            
            
               Az európai adatvédelmi biztos maga viseli saját költségeit.
            
         
      (1)  HL C 37., 2008.2.9.